Oficiālais Vēstnesis L 091 , 12/04/1991 Lpp. 0059 - 0062

Speciālizdevums somu valodā: Nodaļa 13 Sējums 20 Lpp. 0067

Speciālizdevums zviedru valodā: Nodaļa 13 Sējums 20 Lpp. 0067



Komisijas Trīspadsmitā Direktīva (1991. gada 12. marts), ar ko tehnikas attīstībai pielāgo II, III, IV, V, VI un VII pielikumu Padomes Direktīvā 76/768/EEK par dalībvalstu tiesību aktutuvināšanu attiecībā uz kosmētikas līdzekļiem (91/184/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Direktīvu 90/121/EEK [2], un jo īpaši tās 8. panta 2. punktu, tā kā, balstoties uz pieejamo informāciju, var noteikti atļaut izmantot dažas provizoriski atļautās krāsvielas, vielas un konservantus, bet citu vielu un konservantu izmantošana ir skaidri jāaizliedz vai jāatļauj tikai turpmāk precizētajā laikposmā; tā kā, lai aizsargātu sabiedrības veselību, ir nepieciešams aizliegt lidokaīna un tiomersāla izmantošanu; tā kā, balstoties uz jaunākajiem zinātniskajiem un tehniskajiem pētījumiem, var atļaut magnija fluorīda izmantošanu, ievērojot konkrētus ierobežojumus un obligāti iekļaujot etiķetēs brīdinājumus par tā ietekmi uz veselību; tā kā, balstoties uz jaunākajiem zinātniskajiem un tehniskajiem pētījumiem, kosmētikas līdzekļos var izmanot 7-etil-3,7-dioksa-1-azabiciklo(3,3,0)oktānu kā konservantu līdz 1992. gada 31. decembrim un 3,3’-(1,4-fenilēndi-metilēn) bis (7,7-dimetil-2-okso-biciklo-(2,2,1)hept-1-ilmetānsulfoskābi) un tās sāļus kā ultravioletā starojuma aizsargfiltru, ievērojot konkrētus ierobežojumus un nosacījumus; tā kā šajā direktīvā paredzētie pasākumi saskan ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu kosmētiskas līdzekļu tirdzniecībā, IR PIEŅĒMUSI ŠO DIREKTĪVU. 1. pants Direktīvu 76/768/EEK ar šo groza šādi. 1. II pielikums a) 221. numurs, vārdus "V un VI pielikuma 1. daļā" aizstāj ar vārdiem "VI pielikuma 1. daļā"; b) pievieno šādus numurus: "395. Hidroksi-8-hinolīns un tā sulfāts, izņemot III pielikuma 1. daļas 51. numurā paredzēto izmantojumu. 396. Ditio-2,2’-bispiridīndioksīds 1,1’ (piedeva ar magnija trihidrosulfātu) – (piritiona disulfīds + magnija sulfāts). 397. Krāsviela CI 12075 un tās lakas, pigmenti un sāļi. 398. Krāsviela CI 45170 un CI 45170:1. 399. Lidokaīns." 2. Direktīvas III pielikuma 1. daļā pievieno 56. atsauces numuru: "a | b | c | d | e | f | 56 | Magnija fluorīds | Zobu higiēnas līdzekļos | 0,15 %, kas aprēķināti kā F, ja to sajauc ar citiem fluorīna savienojumiem, kas atļauti saskaņā ar šo pielikumu, kopējā F koncentrācija nedrīkst pārsniegt 0,15 % | | Satur magnija fluorīdu" | 3. Direktīvas III pielikuma 2. daļa a) svītro 1. un 4. atsauci; b) slejā "Atļauts līdz" datumu "1990. gada 31. decembris" aizstāj ar datumu "1991. gada 31. decembris" šādam atsauces numuram: 2. 1,1,1-trifluoretāns (metilhloroforms). 4. Direktīvas IV pielikuma 1. daļā svītro numurus 12075, 15585, 45170 un 45170:1. 5. Direktīvas IV pielikuma 2. daļā: a) numuriem 26100 un 73900 slejā "Atļauts līdz" datumu "1990. gada 31. decembris" aizstāj ar datumu "1991. gada 31. decembris"; b) pievieno šādu krāsvielu: "Krāsu indeksa Nr. vai krāsas apzīmējums | Krāsa | Piemērošanas joma | Citi ierobežojumi un prasības | Atļauts līdz | 1 | 2 | 3 | 4 | 15585 | Sarkanā | | × | | | Maksimāli 3 % līdzekļos, kas paredzēti saskarei ar gļotādām | 31.12.1991. | 6. Direktīvas V pielikumā svītro 7. un 8. atsauci. 7. Direktīvas VI pielikuma 1. daļā pievieno šādus atsauču numurus: "a | b | c | d | e | 44 | Alkil(C12-C22)trimetilamonija bromīds un hlorīds* | 0,1 % | | | 45 | 4,4-dimetil-1,3-oksazolidīns | 0,1 % | Gala produkta pH līmenis nedrīkst būt zemāks par 6 | | 46 | N-(hidroksimetil)-N-(dihidroksimetil-1,3-diokso-2,5-imidazolidinil-4)-N-(hidroksimetil) urīnviela | 0,5 %" | | | 8. Direktīvas VI pielikuma 2. daļa: a) f slejā datumu " 31.12.1990." aizstāj ar datumu " 31.12.1991." šādām vielām: 2. 3-(p-hlorfenoksi)-propān-1,2-diols (hlorfenezīns) 15. Diizobutil-fenoksi-etoksi-etil dimetilbenzilamonijs, hlorīds (+) (benzetonija hlorīds) 16. Alkil(C8-C18)dimetilbenzilamonija hlorīds, bromīds un saharināts (+) (benzalkonija hlorīds, bromīds un saharināts) 20. 1,6-di(4-amidīnfenoksi)-n-heksāns (heksamidīns) un tā sāļi (tostarp izetionāts un p-hidroksibenzoāts (+)) 21. Benzilhemiformāls 27. 3-Deciloksi-2-hidroksi-1-aminopropāna hidrogēnhlorīds (dekominols (DCI)); b) svītro 4., 6. un 17. atsauci; c) pievieno šādu atsauces numuru: "a | b | c | d | e | f | 28 | 7-etil biciklooksazolidīns (7-etil-1-aza-3,7-dioksabiciklo (3,3,0)oktāns | 0,3 % | Aizliegts zobu higiēnas līdzekļos un līdzekļos, kas paredzēti saskarei ar gļotādām | | 31.12.1992." | 9. Direktīvas VII pielikuma 1. daļā pievieno šādu atsauces numuru: "a | b | c | d | e | 7 | 3,3’-(1,4-fenilēndi-metilēn)-bis-(7,7-dimetil-2-okso-biciklo-(2,2,1)hept-1-ilmetānsulfoskābe) un tās sāļi | 10 % (izteikti kā skābe) | Aizliegts aerosolos (izsmidzinātājos)" | | 2. pants 1. Neatkarīgi no atļaujas derīguma datumiem, kas minēti direktīvas 1. panta 3. punkta b) apakšpunktā un 5. un 8. punkta a) un c) apakšpunktā, dalībvalstis veic visus nepieciešamos pasākumus, lai nodrošinātu to, ka Kopienā reģistrētie ražotāji vai ievedēji no 1992. gada 1. janvāra – attiecībā uz 1. panta 1. punktā minētajām vielām – un no 1993. gada 1. janvāra – attiecībā uz 1. panta 2. līdz 9. punktā minētajām vielām – nelaiž tirgū līdzekļus, kas neatbilst šīs direktīvas prasībām. 2. Dalībvalstis veic visus nepieciešamus pasākumus, lai nodrošinātu to, ka šā panta 1. punktā minētie līdzekļi, kas satur 1. panta 1. punktā paredzētās vielas, netiek turpmāk pārdoti vai citādi nodoti galapatērētājam pēc 1992. gada 31. decembra, kā arī produkti, kas satur 1. panta 2. līdz 9. punktā paredzētās vielas, netiek turpmāk pārdoti vai nodoti galapatērētājam pēc 1994. gada 31. decembra, ja tie neatbilst šīs direktīvas prasībām. 3. pants 1. Dalībvalstīs stājas spēkā likumi, normatīvie un administratīvie akti, kas nepieciešami, lai ne vēlāk kā 1991. gada 31. decembrī izpildītu šīs direktīvas prasības. Par to dalībvalstis tūlīt informē Komisiju. 2. Kad dalībvalstis pieņem šos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka procedūru, kas jāievēro, izdarot šādas atsauces. 3. Dalībvalstis dara Komisijai zināmus to tiesību aktu noteikumus, kurus tās pieņem jomā, uz ko attiecas šī direktīva. 4. pants Šī direktīva ir adresēta dalībvalstīm. Briselē, 1991. gada 12. martā Komisijas vārdā — Komisijas loceklis Karel Van Miert [1] OV L 262, 27.9.1976., 169. lpp. [2] OV L 71, 17.3.1990., 40. lpp. --------------------------------------------------